Lo toponimo Talamantes se considera prerromán. Manimenos la terminación -ntes que presentan atros toponimos peninsulars como Ledantes y Polientes en Cantabria se remontan a los chenitivos singulars de la tercera declinación latina LAETANTIS y POLLENTIS d'antroponimos u cognomens feitos a partir de lo participio activo de present. En los dos casos s'ha dau la evolución fonetica regular de lo ibero-romance. Este orichen a partir d'un chenitivo en -NTIS y un antroponimo u cognomen encaixa prou bien pa atros toponimos en las provincias de Zaragoza y Soria. Carabantes en la cercana provincia de Soria ye relacionau con l'antroponimo bien documentau CARABANTIUS. Los toponimos Cervantes podrían estar variants de Carabantes. Lucientes en Cinco Villas ye relacionable con un chenitivo LUCENTIS y l'antroponimo LUCENTIUS.